જો રાજ્યસભામાં નંબરની વાત કરીએ તો આ કેસમાં એનડીએને સંખ્યાબળ મળતું દેખાઇ રહ્યું છે. રાજ્યસભામાં ભાજપનો સ્કોર 116 સુધી પહોંચ્યો છે. બીજેડીના સાંસદોના સમર્થન બાદ આ આંકડો 123 થશે. ભાજપના મેનેજરોનો પ્રયાસ 125-128 મત પ્રાપ્ત કરવાનું કહ્યું છે. બીજેડીના સમર્થન વગર ભાજપ યુપીએ કરતાં પાછળ જ રહેશે. બીજુ જનતા દળ આ નિર્ણયમાં અગત્યનું ફેકટર હશે. કહેવાઇ રહ્યું છે કે બીજેડી પ્રમુખ અને ઓરિસ્સાના મુખ્યમંત્રી નવીન પટનાયકે અનૌપચારિક વાતચીતમાં એનસીપી નેતા શરદ પવારને કહ્યું છે કે યુપીએ સમર્થનને લઇ તેની પાર્ટીથી કોઇ વાત કહી નથી, આથી તેમણે નીતીશ કુમારના ઉમેદવારને સમર્થન આપવાનો નિર્ણય કર્યો છે. જો એઆઇએડીએમકે (13), બીજેડી (નવ), ટીઆરએસ (6), અને વાઇએસઆર કૉંગ્રેસ (2)નું સમર્થન એનડીએને મળી જાય છે તો તેની પાસે 126 મત થઇ જશે. ગૃહમાં ભાજપના 73 અને કૉંગ્રેસના 50 સભ્ય છે. ભાજપના સહયોગી જેડીયુ, શિવસેના અને અકાલી દળના ક્રમશ: છ અને ત્રણ-ત્રણ સભ્ય છે.